stanford-oval/wikipedia huggingface dataset:
שירות האוויר של הצי המלכותי

| --- | --- |
סמל הכובע של שירות האוויר של הצי
סמל הכובע של שירות האוויר של הצי
 פרטים
 מדינה:  הממלכה המאוחדת הממלכה המאוחדת
 שיוך:  האדמירליות של הצי המלכותי הבריטי
 סוג:  חיל אוויר
 אירועים ותאריכים
 תקופת הפעילות:  1 ביולי 1914 – 1 באפריל 1918 (3 שנים)
 מלחמות:  מלחמת העולם הראשונה
 נתוני היחידה
 כוח אדם:  ערב מיזוגה:  55,066 איש, 2,949 מטוסים, 103 ספינות אוויר
 פיקוד
 יחידת אם:  הצי המלכותי הצי המלכותי
המראת מטוס של שירותי האוויר של הצי מנושאת מטוסים במלחמת העולם הראשונה
שירות האוויר של הצי המלכותי (באנגלית: RNAS - Royal Naval Air Service) היה זרוע האוויר של הצי המלכותי הבריטי. הזרוע הייתה כפופה לאדמירליות והתקיימה בין ה-1 ביולי 1914 ל-1 באפריל 1918, אז אוחדה עם גיס התעופה המלכותי של צבא בריטניה ליצירת חיל האוויר המלכותי.
היסטוריה

גיס התעופה המלכותי נוסד ב-1912 עם שני אגפים: צבאי-יבשתי וימי. באותה שנה נוסדה גם מחלקה אווירית באדמירליות. ב-1913 נחנך בסיס מטוסים ימיים באי גריין (Isle of Grain) במחוז קנט ונפתח בית ספר לאימונים ולתרגילים צבאיים ב-Eastchurch הסמוכה. באותה שנה נעשה גם שימוש ראשון בספינה (HMS Hermes) כנושאת מטוסים. בנוסף נערכו ניסויים בספינות אוויר דמוית צפלין, הן ניידות והן נייחות, שנקשרו לעמדות חוף למטרות הגנה ותצפית. ב-1 ביולי 1914 נערך ארגון מחדש, במסגרתו הוכפף האגף הימי של גיס התעופה המלכותי לאדמירליות. ב-1 באוגוסט 1915 הפך לחלק בלתי נפרד מהצי.
עם פרוץ מלחמת העולם הראשונה היו לשירות האוויר של הצי המלכותי 93 מטוסים, שש ספינות אוויר, שני בלוני תצפית וסגל שמנה 727 קצינים וחוגרים. בעת המיזוג עם גיס התעופה המלכותי עמדה מצבת שירות האוויר על 55,066 איש, 2,949 מטוסים, 103 ספינות אוויר ו-126 תחנות חוף. בנוסף, שויכו לשירותי האוויר כ-12 כלי שיט באופן חלקי או מלא, בהם הארק רויאל (HMS Ark Royal), הספינה הראשונה בעולם שתוכננה ונבנתה כנושאת מטוסים.
בחג המולד 1914 התקיימה התקיפה האווירית הראשונה בהיסטוריה שהתבססה על המראה מנושאת מטוסים. בהתקפה זו שוגרו המטוסים הבריטיים להשמדת בסיסי הצפלינים הגרמניים באזור וילהלמסהאפן.
בהוראתו של הלורד הראשון של האדמירליות, וינסטון צ'רצ'יל, הוקמה גם מסגרת קרקעית של שריוניות (RNAS Armoured Car Section) שפעלה בצרפת מנובמבר 1914 ועד קיץ 1915 למטרת חילוץ טייסים מופלים וסיור. הכלי העיקרי של המסגרת היה שריונית רולס-רויס מצוידת במקלע ויקרס. לאחר מכן פורקה המסגרת, תוך משלוח חלק מיחידותיה לסיוע בחזיתות אחרות. לאחר הפירוק סייעה יחידה 20 של מסגרת למחקר, פיתוח ובדיקה מבצעית של הטנק הראשון וצוותה היה הראשון לקלוט את הטנק סימן 1.
בשנת 1924 הוקם הזרוע הימי בחיל האוויר המלכותי וב-1937 הוקם זרוע האוויר של הצי המלכותי שהיה ממשיך דרכו של שירות האוויר.
מטרות מבצעיות

סיור וזיהוי כלי שיט של האויב, בפרט סיור אינטנסיבי מעל תעלת למאנש והים הצפוני לאיתור צוללות גרמניות; תקיפת כלי שיט, נמלים ומתקני חוף של האויב; תקיפת נמלי-עגינה של ספינות אוויר גרמניות (אפילו בעומק השטח היבשתי של גרמניה, הרחק מהחוף, עד פרידריכסהאפן); הגנה אווירית על לונדון.
מבנה ארגוני

לשירותי האוויר של הצי לא היה מבנה ריכוזי, והזרוע הייתה מורכבת ממספר כנפות (שלוש עם פרוץ המלחמה ושש בסיומה) בעלות מידה רבה יחסית של עצמאות מבצעית. כל מפקדי הכנפות ("מספרי 1") היו כפופים ישירות למחלקת התעופה של האדמירליות בראשות אדמירל צ'ארלס ווהן-לי (Charles Vaughan-Lee).
כנף 1 -  כללה כלי טיס ששירתו משני צידי תעלת למאנש החל מ-1914
כנף 2 ו-3 -  כללו  כלי טיס שפעלו בדרדנלים בתקופת מערכת גליפולי. בתום המערכה, שגבתה אבדות כבדות, נספגה כנף 3 לתוך כנף 2 ובוטלה. כנף 3 הוקמה מחדש ב-1916 כטייסת הפצצה אסטרטגית.
כנף 4 ו-5 - התפתחו מכנף 1 למשימות מגוונות
כנף 6 - כללו  כלי טיס שפעלו במשימות סיור מעל הים האדריאטי ומלטה
טייסות שפעלו בחזית המערבית סומנו במספרים 1-17. לאחר המיזוג עם גיס התעופה המלכותי, קיבלו הטייסות את המספרים 201-217 בחיל האוויר המלכותי.
טייסות שפעלו בחזית המזרחית סומנו באותיות A-G ו-Z. לאחר המיזוג עם גיס התעופה המלכותי, קיבלה טייסת A את המספר 222; B קיבלה את המספר 223; C את המספר 220; D את המספר 221; טייסת Z הועברה לצי היווני.
מפקדים בולטים

צ'ארלס ראמני סמסון, האדם הראשון בעולם שהמריא מספינה נעה. היה מפקדו של האגף הימי של גיס התעופה (1912-1914, לפני הקמת שירות האוויר של הצי); מייסד ומפקד כנף 3 בפעולתה כמערכת גליפולי
רודריק דאלאס, אלוף הפלות, מפקד טייסת מס' 1 (1917)
סטנלי גולב - אלוף הפלות, מפקד טייסת מס' 5; לימים ראש מטה חיל האוויר המלכותי האוסטרלי
ארתור לונגמור - מפקד טייסות מס' 3 (1914) ומס' 1 (1915)
פרדריק סייקס - מפקד כנף 2, מפקד כוחות שירות האוויר של הצי במזרח הים התיכון (1915-1916); ראש המטה הראשון של חיל האוויר המלכותי
ראו גם

זרוע האוויר של הצי המלכותי הבריטי
הערות שוליים

↑  ידיעה, לונדון גאזט, 19 בפברואר 1915, עמ' 1720
↑  מאמר בביטאון התעופה הבריטי, 1 בינואר 1915 עמ' 1-3
↑  The Cuxhaven Raid 25 December 1914
↑  ARMOURED CARS IN ACTION: by Peter Lewis
| --- | --- |
בקרת זהויות :  GND: 4415613-3  LCCN: n80125865  SUDOC: 151034710  VIAF: 124267228   WorldCat (עם VIAF): 124267228 
הטלת פצצה מספינת אוויר
ברוך שיין

אין תמונה חופשית
ברוך שיין  (י"ג באדר ה'תרע"א, 13 במרץ 1911 -, 9 ביוני 1994) היה עיתונאי, ועורך לילה  בעיתון הצופה וערך תוכניות רדיו בקול ישראל בעיקר בתחום החזנות והמוזיקה היהודית.
ביוגרפיה

שיין נולד ב-1911 בעיירה ביאלובז'ג בפולין, לחנינא- נתן ואסתר גולדה. בגיל 13 עברה המשפחה להתגורר בעיר גארוולין שבדרום מזרח פולין. למד לימודים תורנים בבית מדרש בעיר ובנוסף לימודי השכלה כללית ואת השפה העברית ודקדוקה בבית ספר ערב "יבנה" בעיר.
בנעוריו היה חבר בתנועת "השומר הדתי" והשתתף כציר בוועידת התנועה, שהתקיימה בוורשה תרצ"ב. בשנת 1936 עלה לארץ ישראל באנייה "פולניה" .רבים מבני משפחתו שנשארו בחו"ל נספו בשואה. זמן קצר לאחר שעלה ארצה הצטרף ברוך שיין כזמר-חזן ל"מקהלת תל אביב" בניצוחו של המלחין והמנצח לייאו ליוב. במקביל למד לימודי מוזיקה אצל המלחין והמורה יצחק אדל.
אל עולם העיתונות הגיע ברוך שיין במקרה. בשנת 1938 התקבל כעובד דפוס בעיתון הצפה ששכן אז ברחוב הרצל 16 בתל אביב. והיה מראשוני עובדי בית הדפוס של "הצפה" .אט אט החל ב לפרסם ב"הצפה" כתבות ומאמרים בנושאי חזנות לצד עבודתו כפועל דפוס בעיתון.
בשנת 1942 נשא ברוך שיין לאישה את בלה ליפשיץ בת מרים ובן ציון ליפשיץ שעלתה עם משפחתה לארץ בתחילת שנות ה-30 מהעיר וולקוביסק שבפולין. בשנת 1950 הצטרף ברוך שיין למערכת עיתון הצופה, כעורך לילה. ופרסם בעיתון זה כתבות ומאמרים רבים על אירועי חזנות ושירה יהודית בהמשך היה בעל טור קבוע ב"הצפה" בו סקר הנעשה בעולם החזנות. במחצית שנות ה-50 במקביל לעבודתו ב"הצפה" החל לעבוד ב"קול ישראל" בעריכת תוכניות דת. ונמנה עם עובדיה הראשונים של המדור להווי ומסורת יהודית בקול ישראל. ברוך שיין עבר קורס עורכי תוכניות בהדרכת לאה פורת, וקורס בנושא קומוניקציה ציבורית בהדרכת ד"ר דינה גורן. בשנים 1956–1958 כאשר בנימין צביאלי עורך התוכנית קבלת שבת יצא לשליחות בחו"ל ערך ברוך שיין את התוכנית קבלת שבת. לאורך השנים ערך תוכניות נוספות כמו "מלווה מלכה" ועוד. כמו כן הפיק וערך שידורים חיים של קונצרטים בהשתתפות גדולי החזנים בארץ ובעולם, שיין ערך במשך עשרות שנים התוכנית פרקי חזנות כבקשתך והיה מראשוני העיתונאים בארץ שסיקר באופן שוטף ופעיל את הנעשה בעולם החזנות והשירה היהודית והתמיד בכך לאורך שנים רבות.
שיין שימש יו"ר אגודת לח"ן (ליכוד חובבי נגינה), שנוסדה בט"ו בשבט תשי"ב (1952) ומטרותיה עידוד החזנות והיצירה היהודית. ב-1965 הלכה לעולמה רעייתו בלה שיין. לאחר מלחמת ששת הימים נשא לאשה את שרה דמסט, אלמנתו של יוסף דמסט, מחללי כפר עציון בשנת תש"ח.
שיין ניהל במשך חמש שנים את חוג חובבי חזנות שליד עיריית תל אביב. לאורך השנים השתתף בכינוסים ומפגשים בנושאי חזנות ונשא בהם דברים, היה חבר באגודת העיתונאים בתל אביב. משנותיו הראשונות בישראל היה חבר בתנועת "המזרחי" ובמועצת "הפועל המזרחי" תל אביב והשתתף כציר בוועידות תנועת המזרחי-מפד"ל. בשנת תשמ"ה הוענק לו התואר "יקיר התנועה". כמו כן הוענק לו התואר "יקיר בית הכנסת הגדול" בתל אביב.
ברוך שיין הלך לעולמו ב-9 ביוני 1994 בגיל 83 והובא למנוחות בבית העלמין בקריית שאול. הותיר אחריו בת, הדסה ורגון ששימשה בתפקיד ראש מדור השאלה בין-ספרייתית באוניברסיטת בר-אילן, רעייתו של פרופ' (אמריטוס) שמואל ורגון.
זכויות להט"ב בקטר

| --- | --- |

קטר (מדינה)
 מעמד בחוק:  פלילי, עונש: קנס ומאסר עד 3 שנים, הוצאה להורג עבור מוסלמים בכפוף לדין השריעה האסלאמי (לא תועד כנאכף אי פעם בפועל)
 טרנסג'נדריות:  אין הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  אין איסור על אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נגד (תמכה בהצעה הנגדית מטעם סוריה)
לסביות, הומואים, טרנסג'נדרים וביסקסואלים (להט"ב) בקטר נתונים לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. הומוסקסואליות גברית מוגדרת כפלילית ונושאת עונש מאסר של 3 שנים וקנס, ואפשרות לעונש מוות למוסלמים על פי דין השריעה האסלאמי. עם זאת, לא ידוע על מקרים בהם עונש מוות נאכף על הומוסקסואליות לאור העובדה כי אזרחי קטר אינם גלויים לגבי נטייתם המינית או זהותם המגדרית בשל הומופוביה וטרנספוביה רחבה ונאלצים לשמור עלייה בסוד. ממשלת קטר אינה מכירה במערכות יחסים חד מיניות, ואינה מאפשרת לאזרחים קטרים להציג מודעות למעמד זכויות להט"ב במדינה.
בנובמבר 2008 הופיע הזמר הבריטי ג'ורג' מייקל בקונצרט מוצלח בקטר ובכך, הפך למוזיקאי ההומוסקסואל המוצהר הראשון אשר מופיע במדינה.
מעמד בחוק

מאז 2004, סעיף 296 לחוק העונשין הנוכחי (חוק 11/2004) קובע עונש מאסר בין שנה ל-3 שנים בגין קיום "מעשה סדום" בין גברים המתייחס לפעילות הומוסקסואלית בהסכמה. הסעיף מוגדר כעדכון קל של החוק המקורי שקבע עד 5 שנות מאסר בגין פעילות הומוסקסואלית גברית. כמו כן, קיים עונש מוות על רקע עבירה על החוק אם כי חל רק על מוסלמים, כמו גם על קיום יחסים מחוץ לנישואים ללא קשר למגדר המשתתפים. עם זאת, אין עדות לכך שגזר דין המוות הוחל אי פעם בפועל על יחסים הומוסקסואלים בהסכמה שהתקיימו בין מבוגרים בפרטיות.
בשנת 1998, אזרח אמריקאי שביקר במדינה נידון לשישה חודשי מאסר ולענישה גופנית של 90 מלקות בגין קיום פעילות הומוסקסואלית. כמו כן, בשנות ה-90 הודיע מנהל התעסוקה בפיליפינים לעובדיו על איסור עבודה להומוסקסואלים בקטר. זאת בתגובה למספר מעצרים המוניים וגירושים של עובדים פיליפינים במדינה בגין קיום פעילות הומוסקסואלית.
בשנת 2016 ידוען ברשת החברתית של אינסטגרם נעצר בקטר בשל היותו הומוסקסואל גלוי ושהה כחודשיים במעצר לפני ששוחרר.
הכרה במערכות יחסים חד מיניות

קטר אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).
הגנה מפני אפליה

לא קיימים חוקים המכסים אפליה על רקע נטייה מינית או זהות מגדרית בקטר.
זהות מגדרית

אין הכרה משפטית עבור טרנסג'נדרים בקטר עבור שינוי מגדרם במסמכי זהות רשמיים.
תנאי מחיה

בשנת 2016, מאמר דעה שהופיע בבלוג החדשות הקטרי "Doha News" (אנ') מאת גבר הומוסקסואל קטרי תחת השם הבדוי מג'יד אל-קטרי, תיאר את התייחסות האוכלוסייה כלפי הומוסקסואלים בקטר כ-"מטרד" ודיבר על "הנזק הבלתי הפיך" אשר נוצר לבריאותו הנפשית כתוצאה מההומופוביה הרחבה בקרב האוכלוסייה. מאמרו תואר כפורץ דרך על אפשרות "לדון בנושא הומוסקסואליות בקטר" וזכה לתגובות משבחות ביותר.
בשנת 2018, 9 מאמרים המתייחסים לזכויות להט"ב שפורסמו מחודשי אפריל עד יולי שכללו בין היתר דיון על מעמד זכויות להט"ב באפריקה, ביקורת על איסור שירות לטרנסג'נדרים בצבא ארצות הברית שהוטל באותה שנה על ידי הנשיא דונלד טראמפ, ורטרוספקטיבה על שריפה בשנת 1973 בה נהרגו 32 בני אדם בניו יורק בגיי בר, צונזרו ממהדורת בירת המדינה, דוחה, של עיתון הניו יורק טיימס במהדורתו הבינלאומית. משרד התקשורת הממשלתי בקטר פרסם הודעה על "התחייבות לחקור את הנושא".
בשנת 2018, טום בוסוורת' (אנ'), מתעמל הליכה תחרותית אולימפי בריטי הידוע כהומוסקסואל גלוי, הצהיר כי הוא "מוכן להסתכן בעונש מאסר על מנת להגן על זכויות להט"ב בקטר" במהלך אליפות העולם באתלטיקה 2019 שהתקיימה בבירת המדינה בספטמבר 2019. בוסוורת' סיים במקום השביעי במהלכה.
ביוני 2019, אף על פי שהחוקים בקטר עדיין מפלילים פעילות הומוסקסואלית בהסכמה, מהדורתה הקטרית של רשת השידור הבינלאומית אל-ג'זירה אשר בסיסה בדוחה, בירת המדינה, ציינה את יוני כ-"חודש הגאווה" עם ציוץ ברשת טוויטר של שיחה עם צוות השחקנים של סדרת הטלוויזיה עין קווירית בנושאי להט"ב. האירוע הוביל לתגובות חיוביות רבות משתמשים מקוונים אשר גינו את צנזורת קטר נגד נושאי הומוסקסואליות בשטחי המדינה.
בפברואר 2020 ביטלה אוניברסיטת נורת'ווסטרן (אנ') בקטר אירוע בהשתתפות להקת משרוע ליילה הלבנונית בעקבות גילויי תגובות הומופוביות בעוד כי סולנה, חאמד סינו, ידוע כהומוסקסואל גלוי הפועל למען זכויות להט"ב בעולם הערבי.
תנאי מחיה > מחלוקת אירוח המונדיאל 2022 בקטר

מעמדה הפלילי של פעילות הומוסקסואלית בהסכמה בקטר אשר עלול לשאת עד עונש מוות ויחס הרשויות כלפי זכויות להט"ב, משך תשומת לב רבה בתקשורת העולמית לאחר בחירת קטר למארחת של המונדיאל 2022. נשיא פיפ"א ספ בלאטר אמר בתחילה: "הייתי אומר שהם צריכים להימנע מכל הצגה של הומוסקסואליות בקטר" בהתייחסותו לנושא, אם כי מאוחר יותר הוסיף באומרו, "אנחנו, פיפ"א, לא רוצים אפליה מכול סוג שהוא. מה שאנחנו רוצים לעשות זה לפתוח את המשחק לכולם ולפתוח אותו לכל התרבויות, וזה מה שאנחנו עושים בשנת 2022". בשנת 2013, ראש נבחרת ההצעות של קטר במונדיאל, חסן אל-ת'וואדי, אמר כי כולם יהיו מוזמנים לאירוע, כל עוד הם נמנעים מהפגנת חיבה פומבית. "הפגנת חיבה פומבית אינה חלק מהתרבות והמסורת שלנו", אמר. בשנת 2011, חבר הפרלמנט ההולנדי מהמפלגה למען החירות, הציע לקבוצת הכדורגל ההולנדית לשחק בצבע ורוד המזכיר את המשלוש הורוד אותו נאלצו לענוד הומוסקסואלים בגרמניה הנאצית, במקום הצבע הלאומי של שחקני המדינה (כתום) עבור מחאה על מעמד זכויות להט"ב בקטר.
בספטמבר 2013 פורסם כי כל מדינות שיתוף הפעולה של מדינות המפרץ הסכימו לדון בהצעה להקמת בדיקות כלשהן לא ידועות, על מנת לאסור כניסת זרים הומוסקסואלים לאחת מהמדינות. עם זאת, הדאגה מביקורות בינלאומיות באירוח המונדיאל 2022 בקטר, וחשש לגילויי מחלוקות במקרה שאוהדי כדורגל המוגדרים כלהט"ב יהיו מוקרנים, גרמו למדינות להתחרט בתוכניתן ולהתעקש כי "מדובר בהצעה בלבד". מאוחר יותר נחשף כי הצעה זו באה ממדינת כווית.
בנובמבר 2021, הכדורגלן האוסטרלי ג'וש קבאלו, השחקן הנוכחי היחיד בליגת העל האוסטרלית שמוגדר כהומוסקסואלי גלוי, הצהיר שהוא חושש מלטוס לקטר עבור השתתפות במונדיאל על רקע הפללתה של פעילות הומוסקסואלית בהסכמה במדינה. בהמשך הגיב נאסר אל ח'טר, ראש הוועדה המארגנת של הטורניר, כי קבאלו "יתקבל בברכה" במדינה.
בדצמבר 2020, הצהירה קטר כי תאפשר הנפת דגלי גאווה בקהל האצטדיונים של מונדיאל 2022. אולם, באפריל 2022, פקיד ביטחוני בכיר המפקח על הטורניר הצהיר כי ישנן תוכניות להחרים דגלי גאווה מהצופים בקהל, עבור אמצעי בטיחות לכאורה להגן עליהם מפני עימותים עם צופים הומופובים. "Fare network" (אנ'), רשת שהוקמה למניעת אפליה בכדורגל האירופי בשנת 1999, מתחה ביקורת על ההצהרה וטענה שפעולות נגד צופים שמוגדרים כלהט"ב מצד הרשויות במדינה "מדאיגות יותר את המשתתפים במונדיאל מאשר ביצוע פעולות של יחידים".
במאי 2022 מספר מלונות ברשימה הרשמית של מקומות הלינה המומלצים על ידי פיפ"א לאירוח בעת קיום המונדיאל, סירבו בתוקף לספק לינה עבור זוגות חד מיניים, בעוד שמלונות אחרים ברשימה ציינו שהם יקבלו בקשות לינה מאת זוגות חד מיניים כל עוד הם "לא יציגו את מערכת היחסים ביניהם בגלוי". פיפ"א טענה כי תוודא שיובהר בפני המלונות שהוזכרו ברשימה את דרישותיה המחמירות ביחס לקבלת אורחים באופן לא מפלה. במהלך מסיבת עיתונאים בגרמניה ב-20 במאי, תמים בן חמד אאל ת'אני, האמיר המכהן של קטר, הצהיר כי מבקרים שמוגדרים כחלק מקהילת הלהט"ב יתקבלו בברכה באירוח המונדיאל 2022 אך ציין שהם יצטרכו "לכבד את תרבות המדינה".
ב-21 בספטמבר 2022, על פי דיווח שפורסם מטעם העיתון הבריטי הגרדיאן, התאחדות הכדורגל האנגלית הבטיחה שזוגות חד מיניים לא יעמדו בפני מעצרים בזמן שהם "מחזיקים ידיים או מתנשקים בפומבי בקטר".
דו"ח שפורסם באוקטובר 2022 מטעם ארגון זכויות האדם הבינלאומי, "Human Rights Watch", הציג הצהרות לקיום התעללויות סדרתיות על ידי המשטרה המקומית נגד אזרחי להט"ב בקטר, בהתבססות על דיווחי עדי ראייה בין השנים 2019-2022.
טבלת סיכום

| --- | --- |
פעילות הומוסקסואלית חוקית: /  (עונש: קנס ומאסר עד 3 שנים, עונש מוות ישים עבור מוסלמים)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד מיניים: 
הכרה בזוגיות חד מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים, טרנסג'נדרים וביסקסואלים מוצהרים רשאים לשרת בצבא: 
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם:
תרבות קבוצה X

כתר מלכותי מהתקופה הפוסט-מרואית והקדם-נוצרית של נוביה. הוא נמצא בבלאנה (Ballana) על ידי וולטר בריאן אמרי (Walter Bryan Emery) בקבר 118.
תרבות קבוצה X (בערך 300-600 לספירה) הייתה תרבות נובית עתיקה שהתקיימה בנוביה התחתונה. חפירות בבתי קברות גילו שהתרבות השתרעה מהדודקשואינוס (אנ') בצפון ועד לדלגו (אנ') בדרום.
חפירות

בהיעדר הגדרה היסטורית מדויקת יותר, טבע ג'ורג' אנדרו רייזנר את המונח תרבות קבוצה X . סוג אנונימי זה של טרמינולוגיה הוחלף במונח תרבות בלאנה בעקבות הגידול בידע וממצאים חדשים בקוסטול (Qustul) ובלאנה כפי שהוצע על ידי ברוס טריגר (Bruce Trigger).
לפי האגיפטולוגים קית' סייל (Keith Seele) וברוס וויליאמס (Bruce Williams), הקברים של קבוצה X הן עדות לאבולוציה של הקברים המרואיים המוקדמים יותר לאלה בבלאנה, שמקורם היה בעיקר נובי יחד עם רוב הפריטים שנמצאו בתוכם. בקבר מלכותי אחד התגלתה מלכה, מלווה בשבעה עשר קורבנות אדם. קבר מלכותי אחר הכיל גופה של אדם, ככל הנראה מלך, עם מנחות של מזון ומשקאות ופריטים אישיים שלו, כגון כתר, משחק לוח וכלי נשק.
גלריה

אוכף עם מסגרת, 375 לספירה בקירוב.
סנדלים מקוסטול, 370–410 לספירה בקירוב.
כלי חרס מקבורת קבוצה X, ואדי קיטנה (Wadi Qitna) ודרום קלאבשה (Kalabsha).
הערות שוליים

↑  W.B. Emery, Nubian Treasure: An Account of the Discoveries at Ballana and Qustul, London 1948. pl. 13A
1 2  Lacovara, Peter; Ikram, Salima (2012). Fisher, Marjorie M. (ed.). Ancient Nubia: African Kingdoms on the Nile. Cairo: American University in Cairo Press. pp. 10, 352, 354–355. ISBN 978-977-416-478-1.
↑  G. Mokhtar, General History of Africa II. Ancient Civilizations of Africa, 1981, ISBN 0435948059, p. 326.
↑  Bruce Trigger, History and Settlement in Lower Nubia. New Haven: Yale University Publications in Anthropology, 1965.
דרגות כוחות ההגנה של ניו זילנד

| --- | --- |

 
 זרועות
  חיל האוויר המלכותי של ניו זילנד
  צבא ניו זילנד
  הצי המלכותי של ניו זילנד
 עיטורים ומבנה פיקודי
 עיטורי כוחות ההגנה של ניו זילנד
 דרגות כוחות ההגנה של ניו זילנד
 היסטוריה צבאית
 היסטוריה צבאית של ניו זילנד
 היסטוריה של ניו זילנד
דרגות כוחות ההגנה של ניו זילנד מבוססות  בעיקרן על דרגות הכוחות המזוינים הבריטיים. בכל אחת משלוש הזרועות קיים סולם דרגות משלה, עם הקבלה שמאפשרת שיתוף פעולה בין הזרועות שמהווים ביחד את כוחות ההגנה של ניו זילנד.
| 0 | 1 | 2 |
| --- | --- | --- |
| קצין בדרגת מפקד טייסת (Squadron Leader) בחיל האוויר המלכותי של ניו זילנד | המושל הכללי הקודם של ניו זילנד, סר ג'רי מטפארה בדרגת לוטננט גנרל (Lieutenant General) | חייל של הצי המלכותי של  ניו זילנד בדרגת רב-טוראי(Leading Hand). |
דרגות הקצינים

| הצי המלכותי של ניו זילנד  | צבא ניו זילנד  | חיל האוויר המלכותי של ניו זילנד  | הערות | צה"ל  |
| --- | --- | --- | --- | --- |
| אדמירל הצי  Admiral of the Fleet | פילדמרשל  Field Marshal | מרשל של חיל האוויר של ניו זילנד  Marshal of the Royal New Zealand Air Force | דרגת כבוד המוענקת רק לבני משפחת המלוכה. עד למותו ב-2021 היחידי שנשא דרגות אלה היה הנסיך פיליפ, דוכס אדינבורו, בן זוגה של מלכת ניו זילנד אליזבת השנייה. כיום מחזיק בדרגות אלו בנם המלך צ'ארלס השלישי. | אין |
| תת-אדמירל  Vice Admiral (VADM) | לוטננט גנרל Lieutenant General  (LTGEN) | מרשל אוויר  Air Marshal  (AIRMSHL) | דרגתו של ראש מטה כוחות  ההגנה של ניו זילנד, בהתאם  לזרוע שממנה הגיע לתפקיד. כלומר, בכל רגע נתון יכול להיות רק באחת מהזרועות קצין בדרגה זו. | רב-אלוף |
| אדמירל משנה Rear Admiral (RADM) | מייג'ור גנרל Major General (MAJGEN) | מרשל אוויר משנה  Air Vice Marshal (AVM) | דרגתם של: סגן ראש מטה כוחות ההגנה של ניו זילנד, מפקד הכוחות המשולבים, מפקד צבא ניו זילנד, מפקד הצי המלכותי של ניו זילנד ומפקד חיל האוויר המלכותי של ניו זילנד. | אלוף |
| קומודור  Commodore (CDRE) | בריגדיר  Brigadier (BRIG) | קומודור אוויר  Air Commodore (AIRCDRE) |  | תת-אלוף |
| קפטן  Captain (CAPT) | קולונל  Colonel (COL) | קפטן קבוצה  Group Captain (GPCAPT) |  | אלוף-משנה |
| קומנדר  Commander (CDR) | לוטננט קולונל Lieutenant Colonel (LTCOL) | מפקד כנף  Wing Commander (WGCDR) |  | סגן-אלוף |
| לוטננט קומנדר Lieutenant Commander (LT CDR) | מייג'ור  Major (MAJ) | מפקד טייסת  Squadron Leader (SQNLDR) |  | רב  סרן |
| לוטננט  Lieutenant (LT) | קפטן  Captain (CAPT) | לוטננט טיסה Flight Lieutenant (FLTLT) |  | סרן |
| תת-לוטננט Sub Lieutenant (SLT) | לוטננט  Lieutenant (LT) | קצין טיסה  Flying Officer (FGOFF) |  | סגן |
| אנסיין  Ensign (ENS) | לוטננט משנה  Second Lieutenant (2LT) | קצין טייס  Pilot Officer (PLTOFF) |  | סגן משנה |
| צוער  Midshipman (MID) | צוער  Officer Cadet (OCDT) | צוער  Officer Cadet (OCDT) |  |  |
דרגות אחרות

| הצי המלכותי של ניו זילנד  | צבא ניו זילנד  | חיל האוויר המלכותי של ניו זילנד  | הערות |
| --- | --- | --- | --- |
| נגד  (Warrant Officer  (WO | נגד ראשון  Warrant Officer Class 1  (WO1)    נגד Warrant Officer  (WO) | נגד בכיר  Command Warrant Officer |  |
|  | נגד שני  Warrant Officer Class 2  (WO2) |  |  |
| קצין משנה ראשי  Chief Petty Officer  (CPO) | סמל ראשון  Staff Sergeant  (SSGT) | סמל טיסה  Flight Sergeant  (F/S) |  |
| קצין משנה  Petty Officer  (PO) | סמל  Sergeant  (SGT) | סמל  Sergeant  (SGT) |  |
| ימאי ראשי  Leading Hand  (LH) | רב-טוראי  Corporal  (CPL) | רב-טוראי  Corporal  (CPL) | ביחידות התותחנים בצבא נהוגה הדרגה (Bombardier (BDR. |
| ימאי  Able Rate  (AB) | רב-טוראי משנה  Lance Corporal  (LCPL) | איש אוויר ראשי  Leading Aircraftsman  (LAC) | בצבא  דרגה זו מוענקת רק לאחר הכשרה מקצועית מתאימה.   ביחידות התותחנים בצבא נהוגה הדרגה (Lance Bombardier (LBD.  |
| ימאי משנה  Ordinary Rate (O) | טוראי  Private (PTE) | איש אוויר  Aircraftsman  (AC) |  |
ראו גם

כוחות ההגנה של ניו זילנד
דרגות הכוחות המזוינים הבריטיים
יהודה ריינהרץ

| --- | --- |

 לידה:  1 באוגוסט 1944 (בן 80) חיפה, פלשתינה (א"י) 
 ענף מדעי:  היסטוריה של עם ישראל 
 מקום לימודים:  אוניברסיטת הרווארד  אוניברסיטת ברנדייס  אוניברסיטת קולומביה  בית הספר ללימודים כלליים של אוניברסיטת קולומביה 
 מוסדות:  אוניברסיטת ברנדייס  אוניברסיטת מישיגן 
 
יהודה ריינהרץ (באנגלית: Jehuda Reinharz; נולד ב-1 באוגוסט 1944) הוא היסטוריון יהודי אמריקאי, יליד ישראל. כיהן כנשיא אוניברסיטת ברנדייס בשנים 2010-1994. עד יולי 2024 כיהן כראש הקתדרה על שם ריצ'רד קורט להיסטוריה יהודית מודרנית וכמנהל מכון טאובר ללימודי יהדות אירופה באוניברסיטת ברנדייס. כמו כן הוא נשיא ו-C.E.O של קרן ג'ק, ג'וזף ומורטון מנדל.
נעוריו והשכלתו

יהודה ריינהרץ נולד בחיפה, הוא למד במשך שלוש שנים בתיכון בעיר אסן בגרמניה, והיגר לארצות הברית עם הוריו בשנת 1961. ריינהרץ בוגר שני תארים ראשונים מאוניברסיטת קולומביה ומהסמינר התאולוגי היהודי של אמריקה. את התואר השני שלו עשה באוניברסיטת הרווארד בנושא יהדות ימי הביניים וקיבל אותו בשנת 1968. את הדוקטורט, בהיסטוריה יהודית מודרנית, קיבל באוניברסיטת ברנדייס ב-1972. רעייתו שולמית ריינהרץ הייתה פרופסור וראש הקתדרה לסוציולוגיה על שם ג'ייקוב פוטופסקי באוניברסיטת ברנדייס, וכן ייסדה וניהלה את מכון הדסה-ברנדייס ואת מכון המחקר ללימודי נשים. היא פרשה מתפקידה באוניברסיטה ב-2017. בני הזוג ריינהרץ מתגוררים בברוקליין, מסצ'וסטס, ולהם שתי בנות - יעל ונעמי.
חייו האקדמיים

ריינהרץ היה הפרופסור הראשון ללימודי היסטוריה של עם ישראל באוניברסיטת מישיגן, באן ארבור שבמישיגן. שם יסד תוכנית בינתחומית שהיוותה את הבסיס למרכז פרנקל ללימודי היהדות באוניברסיטה זו.
בשנת 1982 מונה לראש הקתדרה על שם ריצ'רד קורט להיסטוריה יהודית מודרנית במחלקה ללימודי המזרח הקרוב וללימודי היהדות שבאוניברסיטת ברנדייס. שנתיים לאחר מכן מונה למנהל מכון טאובר ללימודי יהדות אירופה בברנדייס, ושמונה שנים מאוחר יותר ייסד את מכון יעקב וליבי גודמן ללימודי ציונות וישראל. בשנים 1991 עד 1994 כיהן ריינהרץ כראש המכון וכסגן נשיא בכיר לעניינים אקדמיים.
תקופת הנשיאות

ב-2 במרץ 1994 הוכרז יהודה ריינהרץ כנשיאה השביעי של אוניברסיטת ברנדייס וירש בתפקיד זה את סמואל או טייר (אנ'). במהלך תקופת כהונתו עברה האוניברסיטה שינויים פיזיים ניכרים, בהם הקמת מתחם מעונות; המתחם האקדמי על שם אברהם שפירו; מרכז הקמפוס על שם שפירו; מרכז ההרשמות על שם קארל שפירו; מרכז מנדל למדעי הרוח; מרכז מנדל ללימודי חינוך יהודי, ושינויים מרכזיים רבים נוספים. בתקופת נשיאותו גייס ריינהרץ 1.2 מיליארד דולר והכפיל פי ארבעה את הקרן הצמיתה של האוניברסיטה: מ-194 ל-772 מיליון דולר.
ב-25 בספטמבר 2009 הודיע על פרישתו מהנשיאות, לאחר 17 שנות כהונה. לבקשת חבר הנאמנים הוא נשאר בתפקידו עד להחלפתו על ידי פרדריק לורנס בינואר 2011, ומונה לנשיא קרן ג'ק, ג'וזף ומורטון מנדל. עם פרישתו העניק מתנה אישית בסך 5 מיליון דולר לאוניברסיטת ברנדייס עבור מלגות.